mteb/NusaParagraphTopicClassification huggingface dataset:
Masih faedah olahragi lari. Selaen nyehatin badan bagian dalem yang nyambung ama darah, kayak jantung ama kolesterol tadi, lari juga nyehatin bagian tulang ama otot. Kalo kita sering lari, otot ama tulang kaki paling kerasa banget mendingannya. Itu gara-gara, kalo lagi lari kaki kita dipake terus buat ngelangkah ama jadi ada tekenan. Nah, tekenan pas kaki dibawa lari itu ngebikin sel-sel tulang baru. Tumbuhnya sel-sel baru tadi bikin tulang kaki semangkin kuat. Cuman kita juga kudu ati-ati biar kagak ada sendi yang ngeradang ama tulang rawan jadi rusak. Kita kudu naker kekuatan kaki kita juga, jangan maksain buat lari kayak maraton atawa sprin. Kita bisa lari santai aja dulu. Kalo punya keluhan begitu, kita kudu cepet-cepet ngadu ke dokter.
Elu tau kagak, kalo baca kitab suci agama Islam alias Al-Qur’an ade banyak manfaatnye? Bahkan katanye, baca Al-Qur’an entu ibarat perdagangan yang kagak pernah ngerugi. Ape aje yang bikin kagak rugi atau manfaatnye? Pertama, satu huruf Al-Qur’an bernilai 1 kebaikan dan dilipatkan jadi 10. Kedua, ngapusin kesalahan. Ketiga, tiap bertambah kuantitats baca Al-Qur’an maka bertambah juga balesan pahal dari Allah. Keempat, baca Al-Qur’an entu bakalan datengin kebaikan. Kelima, baca Al-Qur’an bakalan datengin syafa’at. Sebenernye masih ada banyak lagi manfaat-manfaat dari baca kita suci agama Islam alias Al-Qur’an. Bahkan baca Al-Qur’an juga dikate sebagai salah satu ibadah paling agung. Entu die beberapa manfaat dari baca kitab suci agama Islam alias Al-Qur’an.
Wajan merupakan barang yang harus banget ada di dapur buat peranti masak ganyeman. Biasanye kite punya wajan di dapur harus lebih dari satu, karena biar memudahkan kite kalo mau masak banyak ganyeman jadi kaga keteteran nunggu dicuci dan sebagainye. Menjaga kebersihan alat masak sangat penting, banyak orang yang punya alat masak udeh pade cemong masih dipake kalo untuk pribadi masih gapape tapi kalo resto ya agak kurang pas aje dirasanye kalo alat masaknye gabersih. Jadinye ya utaman banget lah kite ngejaga alat masak agar selalu bersih, biar ganyeman kite juga sehat, dan aman buat diganyemnye. Gaharus punya alat masak yang pade mahal cukup bersih aje, yang penting manfaatnya ade.
Walaupun sekarang nonton apa bae udah dari hp, tapi kayanya di rumah kalo gaada tipi tuh kayanya sepi gitu. Untungnya zaman sekarang tuh tipi udeh makin canggih aja. Tipi zaman sekarang tuh modelnya tipis trus bisa ditempel ditebok jadi kaga menuh-menuhin buffet kite. Udah gitu sekarang tipi udah bisa buka youtube, bisa dengerin lagi di spotify, trus bisa juga nonton film pake applikasi. Pokoknya sekarang mah tipi udah makin canggih dah, mana bisa juga lagi kite share data dari hp ato laptop apa kaga makin-makin tuh. Udah gitu tipi sekarang kalo ditonton kaga puyeng, layarnya tuh rasanya alus banget kalo masuk mata.
Sehari-hari, selaen ada kegiatan salat 5 waktu, aye punya kegiatan harian laennye yang terkait agama, ya entu zikir pagi dan petang. Tiap hari pas hari masih gelap, aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore atau pas hari udeh akhir sore, pas langit udeh mulai gelap, aye zikir petang. Setiap harinye, aye selalu berusaha buat ngelaksanain kegiatan terkait agama yang satu entu juga. Soalnye di zikir pagi dan petang, kite diajarin cara buat memuji Allah, memohon ampunan, karunia rezeki, perlindungan, dan penjagaan Allah untuk diri kite dan keluarge kite, serta segala hal yang sejatinye jadi kebutuhan kite. Jadinye kalo sehari-hari kite ngelakuin kegiatan terkait agama yanh satu entu — zikir pagi-petang — selaen kite dapet pahala memuji Allah, memohon ampunan, kite juga sambil doa mohon perlindungan dalam entu zikir!
Kali ini kita ngomongin pemaen bola yang mayan terkenal, namanya Mohammd Salah Hamed Mahrous Ghaly. Singkatnya, orang-orang banyak kenalnya pake nama Mohamed Salah. Dia dikenal jadi pemaen sepak bola professional dari Mesir. Dia juga maen di klub Liga Utama Inggris Liverpool sebage penyerang. Kalo di timnas Mesir, dia jadi kapten timnya. Dia dikenal gara-gara cara ngeksekusi bolanya yang mantep, jago dribbling, larinya yang cepet. Di taun 2010 ampe 2012 dia masuk tim Al Mokawloon. Taun 2012 dia masuk di Basel. Taun 2014 Salah masuk ke tim Chelsea. Taun 2015 Slah bilang mau gabung di klub Italia Fiorentina. Taun 2016 dia gabung di AS Roma. Nah, di taun 2017 dia gabung ama Liverpool ampe sekarang. Mohammed Salah dikenal jadi pemaen yang cepet, gesit, pekerja keras, punya insting ngegolin bola, ama teknik maen yang cakep. Dari kehebatannya di bidang bola itu, Salah dapet banyak perhargaan. Di taun 2018 ampe 2020 dia dapet UEFA Champions Leagu, Super Cup, FIFA Club Worl Cup, ama Premier League. Taun 2017 ampe 2021, Salah dapet penghargaan di Africa Cup of Nations runner-up.
Galungan adalah salah satu upacara terpenting dalam kalender Bali. Anda akan tahu kapan Galungan akan datang beberapa hari, atau bahkan berminggu-minggu sebelum benar-benar tiba lantaran seluruh pulau dihiasi dengan ornamen religius yang glamor. Yang paling menonjol adalah penjor, tiang bambu berhias sesajen, yang dipasang di pinggir jalan, di depan rumah dan toko. Selama era kerajaan Majapahit, sebuah kerajaan Hindu, ada sosok yang kuat dan menakutkan yang dikenal sebagai Mayadenawa - putra raja yang jahat, yang kekuatannya tidak mengenal batas. Dewa Indra turun dari surga dan memulai perang yang dahsyat melawan Mayadenawa yang kejam dan tidak bertuhan. Pertempuran demi pertempuran, Indra dan pasukannya melawan karakter yang mengerikan - tetapi tentu saja, Tuhan menang.
Kisah Para Nabi nyang ade di Al-Qur'an sebenernye udah jadi pedoman kite buat hidup. Pertama, kite harus yakin kalo Allah selalu menolong kite. Kedua, kite mesti sabar dan ikhlas karena setiap kesusahan pasti ade jalan keluar. Ketiga, harta benda nyang kite milikin di dunia tuh bukan milik kite malah kite haruss rajin berbagi karna ada hak orang laen juga. Keempat, kite kaga boleh sombong kalo kite jadi salah satu orang nyang dikasih rejeki nyang berlimpah ama Allah, karena kalo kite menghadap nyang kuasaa kite kaga bawa tuh harta. Kelima, jangan nyimpen dendam ama benci sekali pun kite bener tapu tetep sabar karna kite kaga berhak bales perbuatan nyang kaga bae.
Selama 2 bulan nunggu trus sambil ngehubungin customer service juga kaga ada perubahan. Bingung banget kan harus ngapain masalahnye kan tergantung imei jadi mesti toko itu nyang harus ngelarin. Capek juga kan yak nungguin, sementara kartu sim kaga bisa dipake jadi kemana-mana tuh harus pake wifi. Jadi, kalo keluar tuh repot juga karna kan kaga semua tempat nyedian wifi yak. Karena kite juga kaga sabar nunggu udeh berbulan-bulan kaga ada perubahan, tiap ngehubungin customer service cuma disuruh sabar ya akhirnye kite jual aja di tempat tempat kite beli. Harga jualnye kaga sepenuhnye emang, tapu ya dari pada hp kaga bener juga.
Olahraga jalan kaki memerlukan teknik yang berbeda ketimbang jalan kaki biasa alias strolling. Jalan kaki biasa dilakukan dalam kecepatan normal, misalnya saat Anda berjalan-jalan di pusat perbelanjaan atau sedang menuju ke suatu tempat. Kebiasaan jalan kaki ini umumnya Anda lakukan dengan kecepatan di bawah 4,8 km/jam atau 13 menit untuk menempuh jarak satu kilometer. Sementara untuk mendapatkan manfaat jalan kaki untuk menurunkan berat badan, Anda perlu meningkatkan kecepatan dan intensitas selama latihan. Hal ini dapat Anda peroleh melalui sejumlah teknik olahraga jalan cepat, termasuk brisk walking dan power walking. Saat melakukan power walking, Anda perlu berjalan kaki lebih cepat berkisar 5,6 km per jam atau berjalan selama 9 menit untuk menempuh jarak satu kilometer.
Cerita ini bermula sejak pertama kali bertemu abah, sapaan cinta bagi Habib Luthfi bin Ali bin Hasyim bin Yahya, Pekalongan. Awalnya saya hanya melihat ceramah-ceramah beliau melalui channel Youtube. Dari raut wajah dan mata beliau terlihat sejuk sekali. Senyum beliau yang indah mengingatkan saya pada cerita para sahabat Nabi mendetailkan perawakan kekasih Allah itu. Indah, sejuk, tenang, dan damai, kata-kata inilah yang pertama kali terbesit ketika melihat abah. Setiap bulan selalu ada pengajian di Kanzus Sholawat, Markas Besar (Mabes) abah di Pekalongan. Para jamaah menyebutnya pengajian rutin kliwonan. Kami dari Jogja biasanya menghadiri pengajian itu, alhamdulillah rutin. Namun sesekali, sebagian dari kami ada yang tidak bisa berangkat ke sana lantaran masalah sepele keduniaan. Meski demikian, kami tetap berusaha berangkat kesana. Selama di Mabes abah, kami sangat senang sekali. Entah apa yang membuat kami merasa senang, saya tidak bisa menerangkannya, yang pastinya sangat senang.
Sekarang hape udah makin canggih banget. Samsung ngeluarin hape pake pulpen yang dinamain S Pen. Nah, hape Samsung yang ngeluarin tipe kayak gini Samsung S22 Ultra, sama kayak Galaxy Note Series. Kayak tipe sebelomnya, Galaxy S21 Ultra, tipe yang ini juga ngedukung buat dipakei stylus biar pemakenya nyaman pake hape ini buat nulis ama ngegambar. Yang bikin laen S22 Ultra ini S Pen itu bisa dimasukkin ke badan hapenya. Ini kagak kayak S21 Ultra, S Pen-nya kagak bisa dimasukkin ke badan hape. Jadi kalo mau pake pen itu, kudu beli kesingnya lagi biar bisa masukkin pen, jadinya lebih praktis. S Pen di tipe S Ultra ini udah dijual terpisah juga, dia punya boksnya sendiri. Udah gitu, di S22 Ultra ini udah ningkatin ampe 70% sensitif sentuhan pen ke hapenya, jadi kagak lama responnya pas mau nulis atawa gambar-gambar di hape ini.
Enih makanan keknye udeh jadi paporit hampir semue orang. Dari pagi ampe malem, ade bae nyang gegares enih. Emang gurih-gurihnye mantep, sih, mie ayam enih. Di mane-mane juge ade bae nyang jual. Udeh gitu, biasanye lauknye macem-macem; ade nyang ayam potong dadu doang, ade nyang pake bakso, ade juge pangsit kering ato pangsit basah, ade nyang make ceker. Beuh, pokoknye banyak pilihannye, dah, jadi kagak cepet bikin bosen. Terus, ntu lauk-lauk begitu dipaduin ame sawi nyang seger buat jadi temen gurih-gurihnye. Kagak lupa dikasih kuah biar kagak seret makannye. Kalo pengen ade pedes-pedesnye, tambahin sambel ato saos. Kalo demennye manis, bisa pesen nyang jenis mie yamin ato kagak mie ayam biasa, tapi ditambahin kecap. Sedep!
Bali memiliki unsur tradisi dan kebudayaan yang sangat beragam. Inilah salah satu alasan mengapa Bali mampu menarik wisatawan lokal maupun mancanegara. Provinsi yang didominasi oleh pemeluk agama Hindu itu memiliki kebudayaan unik. Salah satunya yakni tari Barong yang akan kita ulas. Pengertian tari barong adalah seni tari tradisional Bali yang diwariskan oleh para leluhur dari kebudayaan pra-hindu. Masyarakat Bali menganggap barong menjadi salah satu tarian yang sangat sakral. Itulah mengapa selain sebagai hiburan, tarian ini juga dipertunjukkan pada penyelenggaraan upacara adat. Membahas mengenai sejarah tari Barong di Bali, ternyata sampai saat ini masih ada beberapa versi yang sering diceritakan. Versi pertama yakni menyampaikan bahwa tarian tradisional ini disebut sudah ada di Indonesia sejak dulu sebagai kesenian masyarakat Austronesia. Kesenian tersebut berisi kisah Bhatara Pancering Jagat dan sang istri, Ratu Ayu Dalem Dasar.
Bebersih rumah adalah hal yang kudu banget dijalanin sama siape aje terutama yang udeh dewasa, anak-anak juga kaga ade salahnye sih buat diajarin bebersih rumah biar kaga kaget nantinye pas udeh gede. Apelagi kalo rumah kite kaga ada asisten rumah tangga, kan kasian enyak di rumah kalo kaga dibantuin. Biasanye kalo aye lagi kaga sibuk sibuk amat sekolah atau kerja, aye bakal bersihin rumah kaya ngepel dan nyapu, ngelapin debu, minimalnye aye bersihin kamar aye di lapin semuanye debu, abis ntu di sapu pel deh. Kalo ruang udeh bersih kinclong cakep kan enak juga kite kaga bersin bersin, suasananye juga jadi seger pastinye kaga ada debu lagi. Apelagi kamar kudu banget bersih biar kite tidurnye nyaman.
Encing, encang, pasti pade kagak asing ame minuman seger nyang namanye es doger, khas orang Betawi. Kate orang-orang, sih, doger kependekan dari 'dorong gerobak', tapi kagak tau bener ape kagak. Cuman emang cara jualnye biasanye make gerobak didorong, sih. Rasanye manis, leker bangat, seger buat tenga ari bolong, mah. Isinye ade ketan item, tape singkong, pacar cina, es puter, siraman kentel manis, ame taburan kacang goreng. Warnanye dominan pink cerah gitu. Makin ke mari, ade aje nyang kreasiin enih minuman pake bahan tambahan laen, kek nambahin roti nyang dipotong dadu, atau bahan manis laennye. Make bahan tambahan atau kagak, tetep top, sih, rasanye.
Minuman bersoda emang kayanye kaga cocok kalo masuk perut aye, karna tiap abis minum soda tuh perut rasanye begah. Emang tau aje nih perut ama minuman-minuman yang kaga sehat, karne pernah kan tuh ad eksperimen dari besi yang udeh pada berkarat dikasih minuman soda terus jadi ilang karatannya. Merinding pan aye dengernya, udeh gitu manisnya tuh bikin tenggorokan sakit banget kalo nelen. Mangkanya dah aye kaga lagi-lagi tuh minum-minuman yang ada kandungan sodanya. Selaen kaga bae buat tubuh, aye juga kaga doyan ama rasanye yang nyegat banget deh dimulut. Ambil hikmahnya aje deh ya kaga doyan minum-minuman bersoda, mungkin tubuh aye jadi makin sehat.
Televisi entu media massa elektronik yang fungsinye buat media informasi, edukasi, dan hiburan. Penemuan televisi juga dianggep sebagai terobosan yang ngubah dunia soalnye berperan sangat besar khususnye terkait nyampein informasi ke orang-orang. Di Indonesia pun industri televisi udeh ade sejak 4 Agustus 1962, bertepatan dengan terjadinye pesta pembukaan olahraga se-Asia IV atau Asian Games di Senayan. Selanjutnye, katenye entu televisi dibagi jadi dua jenis, ya entu televisi analog dan televisi digital. Televisi analog entu televisi yang ngodein informasi gambar dengan variasiin voltase dan frekuensi dari sinyal. Ade pun televisi digital entu adalah televisi yang pake modulasi digital dan sistem kompresi buat nyebarluasin video, audio, dan sinyal data ke pesawat televisi.
Nah tiap liburan entu, aye dan kedua speupu aye yang kembar ade kebiasaan rutin, ya entu mereka nginep di rumahnye aye. Kegiatan nginepnye kite entu macem-macem, kadang kalo udeh pade di rumahnye aye, kite jalan-jalan, jajan, nonton, dan kegiatan santai laennye. Tapi suatu liburan, kite pernah mutusin buat produktif. Akhirnye kite pun muali mikirin ide liburan yang produktif. Nah akhirnye kite mutusin buat masak-masak. Kite pun ngide buat bikin badogan manis dan gurih. Nah badogan manisnye entu bola cokelat dan gurihnye entu kimbab. Kite pun pergi ke mini market, beli cokelat leleh, biskuit, sosis, rumput laut, dan laennye buat bikin entu badogan. Nah entu jadi salah satu liburan yang paling berkesan.
Jika kamu seorang penggemar, atau penonton tenis, kamu mungkin pernah mendengar umpire meminta agar penonton untuk tetap tenang. Ketika penonton mulai bersorak, biasanye umpire akan memperingatkannye agar penonton tenang, dan diam. Ketika pemain tenis siap untuk bertanding kembali, umpire akan mengumumkannye, dan kite sebagai penonton wajib mematuhinye. Ntu tentunye cukup membingungkan buat sebagian orang, khususnye bagi mereka yang belum pernah menonton pertandingan tenis. Jika biasanye sebuah olahraga akan ramai oleh sorak sorai penonton, di tenis justru penonton harus diam dan tenang. Tentunya peraturan yang unik ntu memiliki sejumlah alasan terkait penerapannye. Ketika pertandingan dimainkan, penonton wajib diam dan barulah ketika akhir poin penonton diperbolehkan untuk bertepuk tangan. Salah satu jawabannye ntu kenape penonton wajib diam ketika pertandingan tenis ntu tengah berlangsung, dan bersorak di akhir poin ternyata ada hubungannye dengan taktik yang dimainkannye oleh sang atlet. Sebagian besar petenis profesional menganggap suara adalah salah satu cara mereka membedakannye jenis pukulan yang perlu mereka halau.
Senjata tradisional berperan penting dalam fungsi praktisnye sebagai alat untuk menjaga diri, alat perang, atau juga untuk membantu pekerjaan sehari-hari. Dengan perkembangannye zaman yang semakin maju, senjata-senjata tradisional tersebut saat ini telah beralih fungsi menjadi lebih untuk ditonjolkan nilai estetisnye sebagai pelengkap pakaian adat tradisional. Senjata tradisional merupakan menjadi bagian dari karya budaya yang dipakai oleh masyarakat untuk melindungi diri, kebutuhan sehari-sehari seperti berladang dan berburu. Akan tetapi, senjata tradisional dapat digunakannye sebagai simbol identitas dari sekelompok masyarakat yang memakainye. Sesuai dengan namanye, senjata tradisional Sulawesi Selatan Badik Luwu ini berasal dari budaya masyarakat di Kabupaten Luwu pada masa lalu. Bentuk senjata tradisional badik ini membungkuk, mirip bungkuk kerbau. Bilahnye lurus, dan meruncing pada bagian ujung.
Seba mêrupakan upacarè tradisional nyang biasè dilakuin masarakat Badui. Ritual seba diawalin amè dipilihnyè pêrwakilan urang Kanékés olèh parè têtuè adat. Pêrwakilan êni bakal miluin pêrjalanan dari wilayah Badui Dalêm (bêpakèan amè bêrikêt kêpalè putih) amè Badui Luar (bêpakèan itêm amè bêrikêt kêpalè biru) mênuju Pêndopo Kabupatèn Lêbak dan bêrakhir di Pêndopo Propinsi Bantên. Pêrjalanan ditêmpuh sêkitar 80 km dêngan jalan kaki, tapi Badui Luar bisè naèk kêndarèan. Sêtêlèh rombongan sampè, wakil parè têtuè adat ngawalin seba dêngan tatabean bêrisi laporan kondisi wargè Badui. Sêtêlèh tatabean, dilakuin dialog. Dalêm hal êni, pihak pêmêrèntah bakal nanggêpin laporan tatabean tadi. Seba diakhirin amè pênyêrahan hasil panèn masarakat Badui kêpadè pihak pêmêrèntah. Sêbaliknyè, pihak pêmêrèntah bakal nyêrahin bingkisan kêpadè pêrwakilan masarakat Badui.
Pengembangan kamera kodak yang beredar eksisnye, udeh dimulai pada 1885 oleh George Eastman yang memulai produksi film kamera, kemudian berkembang lagi menjadi seluloid pada 1888–1889. Die menamakannye kamera yang ditemukannya dengan nama Kodak, kemudian memperkenalkannye kepada publik pada 1888. Kamera Kodak ntu terhitung lebih canggih lagi dari sebelumnye, karena hanya terdiri atas satu lensa fokus, dan satu shutter speed (pemantik potret). Pada akhir abad ke-19, Eastman berhasil membuat berbagai macam model kamera film, termasuk kamera yang berbentuk kotak, dan kamera lipat. Namun, meski kamera Kodak ntu berhasil membuat fotografi menjadi semakin terjangkau secara harga untuk berbagai kalangan, kamera pelat masih bejibun digunakannye orang kala ntu karena dipercaya memiliki kualitas yang lebih unggul.
Kalo ke puncak hawanya pasti dingin, apalagi kalo malem. Walopun dingin banget, di sono udah rame jajanan yang anget-anget. Banyak orang yang kelayapan ampe tengah malem, pedagang juga ngepasin dagangin makanannya ampe tengah malem lewat. Jadi, kita kagak bakal kuatir kalo tengah malem di sono kelaperan. Cemilan yang paling banyak didagangin ama jadi kedemenan orang-orang yang ke sono ada sekuteng ama jagung bakar. Ada juga yang masih jualan cemilan yang berat, kayak baso ama emi instan. Biasanya orang yang makan di tempat kayak gini rame-rame ama temen-temennya atawa paling banter beduaan ama pasangan. Pas udah pagi atawa siang, kita bakal nemuin cemilan laen yang bisa kita bawa pulang, kayak moci ama tape buat emak di rumah.
Salèh atu tokoh pêmudè dari organisasi Pêmoèda Kaoèm Bêtawi nyang bêrpêran pênting dalêm Sumpah Pemuda adalah Mohammad Rochjani Soè'oèd. Pêran Mohammad Rochjani Soè'oèd dalêm Sumpah Pemuda adalah sêbagè panitiè Kongrès Pemuda II, têpatnyè sêbagè Pêmbantu V. Mohammad Rochjani Soè’oèd jugè mêrupakan Kêtuè Pemoèda Bêtawi padè 1928. Sumbêr laèn nyatèin padè 1928 organisasi êni dikêtuèin Abdul Chalik, sêdêngkên Mohammad Rochjani Soè’oèd ngêjabat sèkrêtaris. Sêbêlon lahirnyè Pêmoèda Kaoèm Bêtawi, pêmudè Bêtawi têrgabung padè sêjumlèh organisasi laèn, kayak Jong Java atau Sêkar Rukun. Nah, salèh atu tujuan organisasi Pêmoèda Kaoèm Bêtawi adalah ngêhimpun pêmudè Bêtawi kê dalêm atu organisasi kêpêmudèan. Mêrèka ngêrasè kudu punyè wadèh organisasi dèwèk buat ngêmajuin pêmudè Bêtawi.
Zaman aye kecil nih, maen game kaga segampang sekarang nyang tinggal instal applikasi. Dulu mah kite mesti punya nyang namanya ps, atau tendo, atau maenan-maenan kecil nyang namanye tamagotchi. Nah, pas aye kecil tuh maenan kayanye mahal banget harganye, aye cuma bisa ngeliatin sodara-sodara pada maen tamagotchi. Boro-boro boleh minjem, megang aja aye kaga boleh, sedih at dah. Akhirnye kan aye minta tuh ama orang tua, cuma orang tua kaga ngijinin katanye kaga ada duit buat beli. Akhirnye aye cuma ngeliatin kadang juga kaga ditemenin karna cuma aye sendiri nyang kaga punya maenan tamagotchi, ya aye mah cuma bisa pasrah soalnye aye bukan tipe orang nyang maksa jadi cuma bisa sabar.
Waktu SD, aye punya banyak bener waktu luang. Apelagi pas SD entu kan tugas belom sebanyak dan sesusah sekarang, kagak butuh waktu lama buat nyelesaiinnye. Terusnye, aye emang jarang bener ngerjain tugas dan belajar buat ujian. Jadi pas SD aye bener-bener makmur sama yang namanye waktu luang. Kalo pulang sekolah entu aye biasanye ngebadog siang. Abis entu enyak aye nyuruh aye bobo siang. Tapi aye kagak nurut. Di waktu luang entu, aye aktivitasnye bukan tidur siang, tapi malah maen. Nah itninye kalo pas aye SD tuh ye, ade waktu luang pastinye tuh maen masak-masakan, maen barbie, nonton, atau maen gameboy.
Kalo kite mao mulai olahraga ada baenya jangan lupa tuh siapin obat-obatan. Namanye olahraga tuh bisa aja kan ada musibah kaya kaki keseleo lah, trus keram, lah trus bedarah lah gara-gara jatoh. Maka dari itu kite siapin tuh kotak pertolongam pertama apada kecelakaan. Soalnye olahraga futsal pan salah satu oalahraga nyang berat jadi kotak P3K mah harus siap. Isinya mah yang penting-penting aja, kaya ada obat merah, ada hansaplast, ada alhkohol tuh yang harus ada. Tambahannye bisa kasih minyak urut, salpe kram, ama balutan buat kaki cedera. Bisa juga kite tambahin tuh oksigen, karna kaga dikit orang nyang abis maen futsal tuh ngap-ngapan gara-gara kecapean.
Pan kite udeh tau nih ape-ape aje kandungan mineral di aer laut, nah kite rinciin nih sekarang. Mulai dari nyang pertama kan ade tuh nyang namanye magnesium, ngapa magensium penting karna sebagai kalisator lebih reaksi biokimia dalem tubuh, hampir 50% magnesium disimpen dalem tulang kite. Kandungan mineral laen juga ade nyang namanye potasium, potasium bergune untuk jaga kesehatan tulang ama gigi, pembekuan darah, ama jaga sistem kekebalan tubuh. Selain ntu, juga ade lagi nyang namanye kalsium sulfat, bergune sebagai penghubung antar saraf. Nah selaen ntu juga ada zat besi nyang nutrisinye kita butuhin sehari-hari buat pertubuhan ama perkembangan. Bise kite banyangun tuh, dari berendem aer laut aje udeh banyak manfaatnye jadi kalo jalan-jalan ke laut jangan dilewatin tuh berenanganye ya.
Sebenernya dampak tuh udeh aye rasain, aye cuma kaga sadar aja dapet kemudahan dari apa nyang aye jadiin kebiasaan. Mulai dari masuk SMA, padahal aye ama Nyak pan bingung banget tuh karna daftar masuknye mesti pake online. Sedangkan dulu aye belom ngarti tuh, karena belom ada juga komputer ama internet di rumah. Akhirnya, daptar juga numpang tuh ama orang, trus daftar sekola nyang harusnya bisa 3 ini cuma 1 aye daftarnya. Pas mulai tahap seleksi pan aye kelimpungan juga, takut banget kelempar tapi kaga ada cadangan sekola. Tapi aye ngerasa dimudahin, ape tahap seleksi di tutup nama aye masih nyangkut tuh di sekolah nyang jadi pilihan aye.
Lia amè suami mulè ngontrak bulan Februari taun êni. Diè tinggal di paling pojok amè kebetulan depan kontrakannya adalah tembok nyang berbatasan dêngan rumèh wargè. Jadi, têtanggè dekatnya Tibang atu, yaitu di sebelah kanan kontrakannya. Têtanggè Lia êni sepasang suami istri dari Purworejo. Suami istri êni memiliki usaha membuat kue rumahan nyang dipasarkan sêcarè daring. Si istri nyang membuat kue sesuai pesanan pelanggan, lalu si suami mengantarnya. Mereka baèk amè kagak pelit dêngan keluarga Lia nyang pendatang. Lia amè suami sering diberi kue. Mereka juga kagak tibang baèk kê Lia amè suami, tapi kê têtanggè laènnyè. Kadang adè bêbêrapè bocah kêcit nyang main di halaman suami istri êni, lalu Lia selalu melihat mereka suka bagi-bagi kue kering kê bocah-bocah ntu.